หนูกินยาคุมได้ประมาน2เดือนตอนเดือนตุลาค่ะ ซึ่งเดือนตุลายาหมดในวันพุธที่10 และเมนมาในวันที่12 เว้น7วัน ซึ่งในวันพฤที่18ตุลา หนูมีอะไรกับแฟนไม่ได้ใส่ถุงค่ะ ปล่อยนอกและคิดว่าอยูในช่วงหน้า7หลัง7 และในวันนั้นคือกินยาคุมแผง3 ต่อในตอน2ทุ่ม และกินตรงเวลา เวลาไล่เลี่ยกันทุกวันค่ะ ยาคุมของยาสมิน21เม็ด ซึ่งในวันพุธที่7พย ยาคุมเม็ดสุดท้ายค่ะ วันที่10 เมนยังไม่มาเลย จะท้องไหมคะ
สวัสดีค่ะ โดยปกติ หากเป็นยาคุมกำเนิดชนิด 21 เม็ด เมื่อทานจนครบแล้ว ประมาณ 2-4 วันต่อมา ก็จะมีประจำเดือนมา ดังนั้น หากเพิ่งทานครบไปในวันที่ 7 พ.ย. อาจรอดูจนถึงวันที่ 11 พ.ย. ว่าจะมีประจำเดือนมาหรือไม่ หากยังไม่มา อาจเกิดจาก 2 กรณี คือ1. การตั้งครรภ์ เนื่องจากยาคุมกำเนิดนั้น ไม่สามารถป้องกันการตั้งครรภ์ได้ 100% แม้จะทานยาอย่างถูกต้อง แต่โอกาสก็เป็นไปได้น้อยมาก2. ผลของยาคุมกำเนิด ที่หากทานต่อเนื่องนานๆ อาจทำให้ประจำเดือนมาน้อยลงหรือขาดหายไปได้ โดยเฉพาะยาคุมกำเนิดชนิดที่มีฮอร์โมนต่ำ แต่ทั้งนี้ ไม่ได้อันตรายแต่อย่างใดดังนั้น หากเว้นระยะครบ 7 วันแล้ว ไม่มีประจำเดือนมา อาจลองตรวจหาการตั้งครรภ์ดูก่อน หากตรวจไม่พบ ก็ให้เริ่มทานแผงใหม่ต่อไปได้เลยค่ะ